《杂诗 其一》
宋代·刘攽

重生世所同，徇利良独愚。嗟彼纬萧子，安事千金珠。

沈身九重渊，脱死骊龙胡。得失觉寐间，危哉悲矣夫。

九方焉知祥，梱也终奚如。虽同国君仓，乃在渠公衢。

馁也命使然，颜原亦多娱。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。